 Amapholisa Athi Sethole Umzila kaMpiranyaEzombusazwe Amapholisa Athi Sethole Umzila kaMpiranya Mpandula 19, 2012WASHINGTON DC Amapholisa athi sethole imbiko etshiyeneyo mayelana ngesizalwane seRwanda esibikwa sihlala eZimbabwe ngudlu, esetheswa icala lokuphatheka ekubulaweni kwabantu bohlobo lwesiTutsi phose isigidi, 800, 000 ngo1994.Amapholisa asebenza phansi kogatsha lweCriminal Investigation Department CID aveze ngoMvulo ukuthi athukuthele ngokuthungatha umzila kaMnu Protais Mpiranya.Okhokhela ugatsha lweCID eHarare uMnu Peter Magwenzi utshele iStudio 7 ngoLwesibili ukuthi ngemva kombiko wabo ngoMvulo, sebethole imbiko etshiyeneyo evela ebantwini abathi bayakwazi ukuthi uMpiranya uhlala ngaphi.Ngalokho, uMagwenzi uthi sebeqalisile ukukhangela limbiko. Kodwa kathandanga ukukhuluma okunengi ngaloludaba esithi kafuni kuphaphisa inyoni.Ingcwethi ecubungula ezombusazwe uMnu Effie Dlela Ncube uthi uMpiranya kumele abotshwe abuyiselwe eRwanda ayebhekana lomthetho ngamacala awadalayo.UMpiranya udingwa ngumthethwandaba weInternational Criminal Tribunal for Rwanda ethonisa amacala okubulawa kwamaTutsi. UMnu Mpiranya wayekhokhela ibutho elalivikela uMongameli ngalesosikhathi, lona elaphatheka kusehlakalo lesi.Amapholisa athi usebenzisa amabizo okuzibazela atshiyeneyo agoqela elithi Patrick Sambo, Theophase Mahuku lelithi Jairus Kakule.IInternational Criminal Tribunal for Rwanda ithi ozakupha amapholisa imbiko ezakhokhelelela ekubotshweni kukaMpiranya uzathola umvuzo wezigidi ezinhlanu zamadola, i5 million. 